Vognen var i tjeneste i Kampeskadronen under betegnelsen (panservern-rakett). I den tidligere strukturen var vognen brukt både av infanteri og kavaleri avdelinger, i henholdsvis infanteribataljonenes støttekp, som en av to panservern tropper. Herav var den troppen som var oppsatt med NM 142, benevnt som en PVP tropp (panservern-pansret). I det tidligere oppsettet for kavaleribataljoner, var NM 142 en del av PV ESK (panservern eskadron). Kampeskadronen hadde fire vogner i tropp 7 underlagt rittmester A. Omsted. Per 2008 hadde de kun en gruppe (2 vogner) i aktiv tjeneste. PV-raks oppgave var å bekjempe tungt pansrede mål på lang avstand (opp til 3 750 m).